**Hortobágy Község Önkormányzata Képviselő-testületének .../2024. (X. 31.) önkormányzati rendelete**

**az önkormányzat szervezeti és működési szabályzatáról szóló 10/2021. (VI.30.) önkormányzati rendelet módosításáról**

Hortobágy Község Önkormányzatának Képviselő-testülete az Alaptörvény 32. cikk (2) bekezdésében foglalt felhatalmazás alapján, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésben meghatározott feladatkörében eljárva a következőket rendeli el:

**1. §**

(1) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 5. § (1) bekezdés e) pontja helyébe a következő rendelkezés lép:

*(Átruházott hatáskörben a polgármester)*

„*e)* Gyakorolja az önkormányzat tárgyévi költségvetéséről szóló rendeletében, valamint az önkormányzat vagyonáról, a vagyonnal való gazdálkodás szabályairól szóló rendeletében meghatározott jogokat.”

(2) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 5. § (1) bekezdés h) pontja helyébe a következő rendelkezés lép:

*(Átruházott hatáskörben a polgármester)*

„*h)* Dönt Hortobágy Község Önkormányzata szervei és intézménye villamos energia igényének közbeszerzése során az eljárást megindító ajánlattételi felhívás elfogadásáról, a nyertes ajánlattevőről és a közbeszerzést megalapozó konzorciumi megállapodásról, az önkormányzat nevében a bonyolítóval kötött megbízási szerződésről és a nyertes ajánlattevővel a szerződés aláírásáról.”

(3) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 5. § (1) bekezdés k) pontja helyébe a következő rendelkezés lép:

*(Átruházott hatáskörben a polgármester)*

„*k)* Dönt a Hortobágy, Számadó u. 24/A. és 24/B. szám alatti lakás bérbeadásáról.”

(4) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 5. § (1) bekezdés s) pontja helyébe a következő rendelkezés lép:

*(Átruházott hatáskörben a polgármester)*

„*s)* Gyakorolja a tagsági jogokat az önkormányzati részesedéssel működő Platinum Hajdú-Bihar Vármegyei Temetkezési Vállalat (4025 Debrecen, Arany J. u. 40.) közgyűlésén.”

**2. §**

Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 6. § (2) bekezdése helyébe a következő rendelkezés lép:

„(2) A képviselő-testület szükség szerint, de legalább évente 9 alkalommal tart rendes ülést. A rendes ülésekre lehetőleg a hónap utolsó hetében, keddi napon kerül sor. Az ülés kezdésének időpontja 14.00 óra. Az ülés helyszíne: a Községháza tanácsterme.”

**3. §**

Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 7. § (1) bekezdés b) pont bc) alpontja helyébe a következő rendelkezés lép:

*(A testületi előterjesztés két részből áll:   
A második rész)*

„*bc)* a végrehajtásért felelős szerv, illetve személy megnevezése, határidő megjelölése,”

**4. §**

Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 9. § (7) bekezdése helyébe a következő rendelkezés lép:

„(7) Az ülések időpontjáról, helyéről és napirendjéről a jegyző köteles a lakosságot értesíteni az ülés előtt 5 nappal a közös önkormányzati hivatal hortobágyi kirendeltségének épületében elhelyezett önkormányzati hirdetőtáblán, valamint az Önkormányzat hivatalos honlapján a meghívó közzétételével.”

**5. §**

Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 14. § (1) bekezdés b) pontja helyébe a következő rendelkezés lép:

*(A tanácskozás rendjének fenntartásáról az ülés vezetője gondoskodik. Ennek során)*

„*b)* figyelmezteti azt a hozzászólót, aki eltér a tárgytól vagy a tanácskozáshoz nem illő sértő kifejezéseket használ, illetve a képviselő-testület tagjaihoz méltatlan magatartást tanúsít,”

**6. §**

(1) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 15. § (3) bekezdése helyébe a következő rendelkezés lép:

„(3) A névszerinti szavazás során a jegyző ABC sorrendben, egyenként olvassa a képviselők nevét, akik nevük felolvasásakor igennel, vagy nemmel szavazhatnak, vagy tartózkodhatnak. A polgármester szavazatát utolsóként adja le.”

(2) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 15. § (10) bekezdése helyébe a következő rendelkezés lép:

„(10) A titkos szavazás során az eldöntendő kérdést és válaszokat a szavazólapon írásban, egyértelműen kell megfogalmazni. A szavazónak a szavazólapot zárt borítékban kell az urnába bedobni.”

(3) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 15. § (14) bekezdése helyébe a következő rendelkezés lép:

„(14) A polgármester a vita során elhangzott javaslatokat külön – külön – az elhangzás sorrendjében – bocsátja szavazásra úgy, hogy előbb a vitában elhangzott módosító és kiegészítő javaslatot, majd a teljes határozati javaslatot bocsátja szavazásra.”

**7. §**

Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 16. § (2) bekezdése helyébe a következő rendelkezés lép:

„(2) Az interpellációra adott válasz elfogadásáról nyilatkozik az interpelláló, ha nem fogadja el a válasz elfogadásáról a képviselő-testület vita nélkül dönt.”

**8. §**

(1) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 17. § (3) bekezdése helyébe a következő rendelkezés lép:

„(3) Az egyes napirendeknél fel kell tüntetni annak tárgyát, az előadó nevét, a szóbeli kiegészítés tényét, az előadókhoz kérdéseket intézett képviselők nevét, a válaszadás tényét, a vitában felszólaltak nevét és hozzászólásuk lényegét, napirendenként a szavazás eredményét és a szavazatok számát.”

(2) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 17. § (7) bekezdése helyébe a következő rendelkezés lép:

„(7) A jegyzőkönyvhöz mellékelni szükséges az ülésre szóló meghívót, az előterjesztések, határozati javaslatok, rendelet-tervezetek egy-egy példányát, a települési képviselő írásban benyújtott indítványát, hozzászólását, ha annak jegyzőkönyvhöz csatolását kéri, jelenléti ívet.”

**9. §**

(1) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 26. § (2) bekezdés c) pontja helyébe a következő rendelkezés lép:

*( A települési képviselő jogai: )*

„*c)* előzetes időpont egyeztetés szerint a közös önkormányzati hivatal hortobágyi kirendeltségének dolgozói kötelesek munkaidőben fogadni, s munkáját segíteni,”

(2) Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 26. § (2) bekezdés e) pontja helyébe a következő rendelkezés lép:

*( A települési képviselő jogai: )*

„*e)* tanácskozási joggal részt vehet a bizottság ülésén,”

**10. §**

Az önkormányzat szervezeti és működési szabályzatáról szóló 10/2021. (VI.30.) önkormányzati rendelet 28. § (3) bekezdés f) pontja helyébe a következő rendelkezés lép:

*(A polgármester általános feladatai:)*

„*f)* a települési képviselők és bizottság munkájának segítése,”

**11. §**

Hatályát veszti az önkormányzat szervezeti és működési szabályzatáról szóló 10/2021. (VI.30.) önkormányzati rendelet

*a)* 2. § (4) bekezdés h) pontja,

*b)* 5. § (1) bekezdés f) és g) pontja,

*c)* 5. § (1) bekezdés i) pontja,

*d)* 5. § (1) bekezdés l) pontja,

*e)* 5. § (1) bekezdés t) pontja,

*f)* 15. § (7) és (8) bekezdése,

*g)* 15. § (15) bekezdése.

**12. §**

Ez a rendelet 2024. november 1-jén lép hatályba, és 2024. november 2-án hatályát veszti.